ಪೊಲೀಸ್ ವ್ಯಾನ್‌ನಲ್ಲಿ ಕುಳಿತು ಬಂಧಿತ ಕುಸ್ತಿಪಟುಗಳು ನಗುತ್ತಿರುವ ಈ ಫೋಟೋವನ್ನು ಡಿಜಿಟಲ್ ಫೋಟೋವನ್ನಾಗಿ ಬದಲಾಯಿಸಲಾಗಿದೆ - FACTLY
Sai Krishna Muthyanolla
June 12, 2023
ಜಂತರ್ ಮಂತರ್‌ನ  ಪ್ರತಿಭಟನಾ ಸ್ಥಳದಿಂದ (ಇಲ್ಲಿ ಮತ್ತು ಇಲ್ಲಿ) ಬಂಧನಕ್ಕೊಳಗಾದ ನಂತರ ಭಾರತೀಯ ಕುಸ್ತಿಪಟುಗಳಾದ ವಿನೇಶ್ ಮತ್ತು ಸಂಗೀತಾ ಫೋಗಟ್ ನಗುತ್ತಿರುವ ಫೋಟೋವೊಂದು ಸಾಮಾಜಿಕ ಮಾಧ್ಯಮದಲ್ಲಿ ಹರಿದಾಡುತ್ತಿದೆ. ಈ ಲೇಖನವು ಆ ಫೋಟೋದ ಸತ್ಯಾಸತ್ಯತೆಯನ್ನು ತಿಳಿಸುತ್ತದೆ.
ಕ್ಲೇಮ್ : ಜಂತರ್ ಮಂತರ್‌ನ ಪ್ರತಿಭಟನಾ ಸ್ಥಳದಲ್ಲಿ ಬಂಧಿಸಲ್ಪಟ್ಟ ನಂತರ ಕುಸ್ತಿಪಟುಗಳ ನಗುತ್ತಿರುವ ಫೋಟೋ.
ಫ್ಯಾಕ್ಟ್ : ಈ ಫೋಟೋವನ್ನು ಡಿಜಿಟಲ್ ಆಗಿ ಬದಲಾಯಿಸಲಾಗಿದೆ. ಮೂಲ ಫೋಟೋದಲ್ಲಿ ಕುಸ್ತಿಪಟುಗಳು ನಗುತ್ತಿಲ್ಲ. ಆದ್ದರಿಂದ, ಈ ಪೋಸ್ಟ್‌ನಲ್ಲಿ ಮಾಡಿದ ಕ್ಲೇಮ್ ತಪ್ಪಾಗಿದೆ.
ವೈರಲ್ ಫೋಟೋದ ಸತ್ಯಾಸತ್ಯತೆಯನ್ನು ತನಿಖೆ ಮಾಡಲು, ನಾವು ರಿವರ್ಸ್ ಇಮೇಜ್ ಹುಡುಕಾಟವನ್ನು ನಡೆಸಿದ್ದೇವೆ ಮತ್ತು ಸಾಮಾಜಿಕ ಮಾಧ್ಯಮ ಪ್ಲಾಟ್‌ಫಾರ್ಮ್‌ಗಳಲ್ಲಿ ಹಲವಾರು ರೀತಿಯ ಪೋಸ್ಟ್‌ಗಳನ್ನು (ಇಲ್ಲಿ ಮತ್ತು ಇಲ್ಲಿ) ಕಂಡುಹಿಡಿದಿದ್ದೇವೆ. ಬಳಕೆದಾರರ ಕಾಮೆಂಟ್‌ಗಳನ್ನು ಗಮನಿಸಿದಾಗ  ‘ಫೇಸ್ ಆಪ್‘ ನಂತಹ ಎಐ  ಅಪ್ಲಿಕೇಶನ್‌ಗಳನ್ನು ಬಳಸಿಕೊಂಡು ಫೋಟೋವನ್ನು ಡಿಜಿಟಲ್ ಆಗಿ ಮಾರ್ಪಡಿಸಲಾಗಿದೆ ಎಂದು ತಿಳಿದಿದೆ. ಪತ್ರಕರ್ತ ಮಂದೀಪ್ ಪುನಿಯಾ ಅವರು ಅಪ್‌ಲೋಡ್ ಮಾಡಿದ ಫೋಟೋವನ್ನು ಸಹ ನಾವು ನೋಡಿದ್ದೇವೆ, ಅಲ್ಲಿ ಕುಸ್ತಿಪಟುಗಳು ನಗುತ್ತಿರುವಂತೆ ಕಾಣಲಿಲ್ಲ.
विनेश फोगाट को भी दिल्ली पुलिस ने हिरासत में ले लिया है pic.twitter.com/LzsC9vdxhZ
ಡಿಜಿಟಲ್ ಬದಲಾವಣೆಯ ಕ್ಲೈಮ್ ಅನ್ನು ಪರಿಶೀಲಿಸಲು, ನಾವು ಫೇಸ್ ಆಪ್  ಅಪ್ಲಿಕೇಶನ್ ಅನ್ನು ಡೌನ್‌ಲೋಡ್ ಮಾಡಿದೆವು ಮತ್ತು ಅಲ್ಲಿ  ಸ್ಮೈಲ್ ಫಿಲ್ಟರ್ ಅನ್ನು ಅನ್ವಯಿಸಿದ್ದೇವೆ. ಈ ಅಪ್ಲಿಕೇಶನ್ ಅನ್ನು ಬಳಸಿಕೊಂಡು ಫೋಟೋವನ್ನು ಕುಶಲತೆಯಿಂದ ನಿರ್ವಹಿಸಬಹುದು ಎಂದು ನಮ್ಮ ಸಂಶೋಧನೆಗಳು ದೃಢಪಡಿಸಿವೆ. ಗಮನಾರ್ಹವಾದ ಅವಲೋಕನವೆಂದರೆ ವೈರಲ್ ಫೋಟೋದಲ್ಲಿನ ಕುಸ್ತಿಪಟುಗಳ ಬಲ ಕೆನ್ನೆಯ ಮೇಲೆ ಡಿಂಪಲ್ ಅನ್ನು ಕಾಣಬಹುದು ಆದರೆ ನಿಜವಾಗಿಯೂ ಅವರಿಗೆ ಯಾವುದೇ ರೀತಿಯ ಡಿಂಪಲ್ ಇಲ್ಲ ಎಂಬುವುದನ್ನು ಖಚಿತ ಪಡಿಸಿದ್ದೇವೆ.
ನಾವು ಈ ಫೋಟೋವನ್ನು ಫೇಸ್ ಆಪ್  ಮೂಲಕ ರನ್ ಮಾಡಿದ್ದೇವೆ ಮತ್ತು ಇದು ಇದೇ ರೀತಿಯ ಫಲಿತಾಂಶಗಳನ್ನು ನೀಡಿದೆ.  ಫೇಸ್ ಆಪ್  ಬಳಸಿಕೊಂಡು ಫೋಟೋಗೆ ಸ್ಮೈಲ್ ಅನ್ನು ಹೇಗೆ ಸೇರಿಸುವುದು ಎಂಬುದರ ಕುರಿತು ವೀಡಿಯೊ ಇಲ್ಲಿದೆ.
ಇದಲ್ಲದೆ, ಭಾರತದ ಒಲಿಂಪಿಕ್ ಚಿನ್ನದ ಪದಕ ವಿಜೇತ ಬಜರಂಗ್ ಪುನಿಯಾ ಚಿತ್ರ ನಕಲಿ ಎಂದು ಟ್ವಿಟರ್‌ನಲ್ಲಿ ಹೇಳಿದ್ದಾರೆ. ದುರುದ್ದೇಶಪೂರಿತ ಫೋಟೋ ಶೇರ್ ಮಾಡಿದ ವ್ಯಕ್ತಿಗಳ ವಿರುದ್ಧ ಕಾನೂನು ಕ್ರಮ ಕೈಗೊಳ್ಳುದಾಗಿಯೂ ಇಲ್ಲಿ ಖಚಿತಪಡಿಸಿದ್ದಾರೆ.
IT Cell वाले ये झूठी तस्वीर फैला रहे हैं। हम ये साफ़ कर देते हैं की जो भी ये फ़र्ज़ी तस्वीर पोस्ट करेगा उसके ख़िलाफ़ शिकायत दर्ज की जाएगी। #WrestlersProtest pic.twitter.com/a0MngT1kUa
ಇತರ ಹಲವಾರು ಅಪ್ಲಿಕೇಶನ್‌ಗಳು ಒಂದೇ ರೀತಿಯ ವೈಶಿಷ್ಟ್ಯಗಳನ್ನು ನೀಡುತ್ತವೆ ಎಂದು ಗಮನಿಸಬೇಕಾದ ಅಂಶವಾಗಿದೆ, ನಗದಿರುವ ಮುಖಗಳನ್ನು ನಗುತ್ತಿರುವ ಮುಖಗಳಾಗಿ ಪರಿವರ್ತಿಸಲು ಸಾಧ್ಯ. ಉದಾಹರಣೆಯಾಗಿ  ನಾವು ಅದೇ ಸ್ಮೈಲ್ ಫಿಲ್ಟರ್ ಅನ್ನು ಅಮಿತಾಬ್ ಬಚ್ಚನ್ ಅವರ ಫೋಟೋಗೆ ಅನ್ವಯಿಸಿದ್ದೇವೆ, ಅದೇ ಫಲಿತಾಂಶ ನಮಗೂ ದೊರಕಿದೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಬಂಧಿತ ಕುಸ್ತಿಪಟುಗಳು ನಗುತ್ತಿರುವುದನ್ನು ವೈರಲ್ ಫೋಟೋವನ್ನು AI-ಆಧಾರಿತ ಅಪ್ಲಿಕೇಶನ್ ಬಳಸಿ ಡಿಜಿಟಲ್ ಆಗಿ ಮಾರ್ಪಡಿಸಲಾಗಿದೆ.